Kamu bisa jelasin ke aku soal 10 April dalam bahasa sunda?

10 April nyaéta poé ka-100 dina sataun (ka-101 dina taun kabisat) dina kalénder Gregorian, sésana 265 poé.

837 – Komét Halley ngaliwat sadeukeuteun bumi.

1500 – Ludovico Sforza ti Milan kacerek ku tentara Swiss sarta disérénkeun ka Perancis.

1606 – Pausahaan Virginia London diadegkeun ku James I ti Inggris, tujuanna pikeun ngadegkeun padumukan kolonial di Amérika Kalér.

1710 – Aturan Anne, hukum munggaran nu ngatur hak cipta, lumaku di Inggris Raya.

1809 – Perang Napoléon: Perang Koalisi Kalima dimimitian nalika Karajaan Austria nyerang Bavaria.

1815 – Gunung Api Tambora ngamimitian bitu nu lumangsung salila tilu bulan, réngsé nepi ka tanggal 15 Juli. Pamustunganna 71.000 jalma maraot sarta mangaruhan iklim bumi salila dua taun kahareupna.

1821 – Patriak Gregory V ti Konstantinopel digantung ku pamaréntahan Turki Utsmani.

1826 – Sapuluh rébu urang pangeusi Kota Missolonghi Yunani ngamimitian ninggalkeun kota éta sabada dikepung ku pasukan Turki salila sataun.

1849 – Panitih dipaténkeun ku Walter Hunt; hakna kajual $400.

1866 – Masyarakat Amérika pikeun Panyegahan Kakasaran ka Sato (ASPCA) diadegkeun di Kota New York ku Henry Bergh.

1868 – Di Arogee, Habasyah, pasukan Inggris jeung India ngéléhkeun tentara Raja Tewodros II. Harita 700 urang Éthiopia palastra sarta réa deui taratu, sedengkeun ti pihak Inggris/india ngan duaan nu maraot.

1912 – RMS Titanic miang balayar ti Southampton, Inggris, pikeun kala munggaran tur pamungkasna.

1916 – Asoisasi Pamaén Golf Profesional Amérika (PGA) diadegkeun di Kota New York.

1919 – Pamingpin Révolusi Méksiko, Emiliano Zapata diserang tur ditémbak nepi kahanteuna ku pasukan pamaréntah di Morelos.

1941 – Perang Dunia II: Kakuatan Axis ngadegkeun Nagara Indepénden Kroasia.

1963 – Saratus dua puluh salapan palaut Amérika tilar dunya nalika kapal selam AS Thresher tilem di laut.

1968 – TEV Wahine, kapal féry Selandia Anyar tilelep di Palabuan Wllington alatan badéy tohaga – panggedé-gedéna angin nu kungsi narajang Wellington. Tina 734 jalma di luhureunna, 34 maraot.

1970 – Paul McCartney ngabéwarakeun yén manéhna kaluar ti The Beatles ku alesan pribadi jeung profésional.

1971 – Diplomasi Ping pong: Dina usahana pikeun nyairkeun hubungan jeung AS, Cina ngundang tim ténes méja AS salila saminggu.

1972 – Kuburan-kuburan nu dieusi ku gulungan awi, di antarana Seni Perang Sun Tzu jeung arsip militer Sun Bin nu leungit sacara teu kahaja katimu ku pagawé konstruksi di Shandong.

1973 – Pasawat Maskapai Internasional Invicta 435 murag dina hiji badéy salju nalika ngadeukeutan ka Basel, Swiss, nelasan 108 jalma.

1979 – Tornado Leuwi Beureum: Hiji tornado narajang di Wichita Falls, Texas, nelasan 42 jalma.

1988 – Panampungan Ojhri ngabeledug di Rawalpindi jeung Islamabad, nelasan atawa nyideraan leuwih ti 1.000 jalma.

1991 – Kapal féri Italia MS Moby Prince tabrakan jeung hiji kapal ténker dina kabut kandel di saluareun Livorno, Italia, nelasan 140 jalma.

1998 – Pasini Jum’at Hadé ditaréken di Irlandia Kalér ku Karajaan Inggris, Républik Irlandia jeung kelompok-kelompok pulitik di Irlandia Kalér.

2010 – Pasawat AU Polandia Tu-154M murag di deukeut Smolensk, Rusia, nelasan 96 jalma kaasup Présidén Polandia Lech Kaczyński, pamajikanna sarta réa deui pajabat senior jeung patinggi lianna.

2016 – Kacilakaan Kuil Paravur di India nu dialatankeun ku ngabeledugna kembang api nu disimpeun pikeun kariaan Vishu, nelasan leuwih ti saratus tina rébuan jalma nu ngarumpul dina poé katujuh pamujaan Bhadrakali.

2019 – Para élmuwan Proyék Kagiatan Teleskop Horison ngabéwarakeun gambar munggaran tina lobang hideung nu aya di tengah-tengah galaksi M87.

2019 – Spésiés anyar manusa nu katelah Homo luzonensis, jangkungna tilu kaki, umurna 50-60.000 taun katimu di guha di Pulo Luzon, Philipina.